LAPORAN TAHUNAN PKS • 2015/16 Program Pembangunan PKS dan Keusahawanan pada Tahun 2015 epentingan PKS sebagai tonggak utama dalam pertumbuhan ekonomi negara terus menjadi fokus pada tahun 2015. Usaha telah dijalankan oleh pelbagai Kementerian melalui agensi mereka bagi mewujudkan persekitaran usahawan K yang kondusif untuk PKS berkembang dengan meningkatkan akses dan memudahkan perniagaan dijalankan, mengukuhkan modal insan serta melaksanakan program yang memberi tumpuan terhadap peningkatan produktiviti, inovasi dan kesediaan eksport. Kepelbagaian program ini bertujuan menyokong pembangunan PKS dengan mewujudkan PKS yang berdaya tahan dan mampan. Program yang ditawarkan adalah di bawah lima daripada enam bidang tumpuan utama yang digariskan di bawah Pelan Induk PKS yang mensasarkan untuk mengoptimumkan prestasi serta mewujudkan peluang untuk PKS berkembang dan memajukan perniagaan mereka menerusi peluasan pasaran, inovasi dan peningkatan produktiviti. Program bagi syarikat permulaan dan berkaitan keusahawanan juga telah dipertingkatkan pada tahun 2015. 62 62
BAB 4 Program Pembangunan PKS dan Keusahawanan pada Tahun 2015 Pada tahun 2015, sejumlah 150 program Kerajaan telah dilaksanakan bernilai RM5 bilion yang memberi manfaat kepada lebih daripada 580,100 PKS. Program ini telah dipantau dan dilaporkan di bawah Pelan Tindakan Bersepadu PKS (SME Integrated Plan of Action, SMEIPA). Selain itu, SMEIPA juga melaporkan 20 program lain yang telah dilaksanakan dengan kerjasama sektor swasta bernilai RM3.1 bilion yang memberi manfaat kepada 12,900 PKS. Keseluruhannya, terdapat 170 program pembangunan PKS yang telah dilaksanakan tahun lepas dengan dana berjumlah RM8.1 bilion yang memberi manfaat kepada 593,000 PKS. Jadual 4.1 : Program Pembangunan PKS pada Tahun 2015 mengikut Bidang Tumpuan Bidang Tumpuan Bil. Program Perbelanjaan Kewangan (RM juta) Penerima Manfaat Pembangunan Modal Insan 39 79.4 97,095 Akses kepada Pasaran 37 99.0 14,553 Akses kepada Pembiayaan 36 4,393.8 456,328 Penerapan Teknologi & Inovasi 22 258.1 11,819 Infrastruktur 16 194.4 306 JUMLAH 150 5,024.7 580,101 Sumber: Pelan Tindakan Bersepadu PKS (SMEIPA) 2016, SME Corp. Malaysia Seperti tahun-tahun lalu, sebahagian besar perbelanjaan pada tahun 2015 tertumpu pada peningkatan akses kepada pembiayaan (87.4%), diikuti oleh program bagi penerapan teknologi dan inovasi (5.1%) serta infrastruktur (3.9%). Dari segi bilangan program, majoritinya adalah dalam bidang pembangunan modal insan, akses kepada pasaran dan akses kepada pembiayaan. Program di bawah akses kepada pembiayaan akan dihuraikan dalam Bab 6. Pada tahun 2015, sejumlah 150 program Kerajaan telah dilaksanakan bernilai RM5 bilion yang memberi manfaat kepada lebih daripada 580,100 PKS 63
LAPORAN TAHUNAN PKS • 2015/16 Carta 4.1: Bil. Program mengikut Bidang Tumpuan, % Carta 4.2: Perbelanjaan Kewangan mengikut Bidang Tumpuan, % Carta 4.1: Bil. Program mengikut Bidang Tumpuan, % Carta 4.1: Bil. Program mengikut Bidang Tumpuan, % Carta 4.2: Perbelanjaan Kewangan mengikut Bidang Tumpuan, % Carta 4.2: Perbelanjaan Kewangan mengikut Bidang Tumpuan, % % % % % % % 26.0 Pembangunan Modal Insan 87.4 Akses kepada Pembiayaan 24.7 Akses kepada Pasaran 5.1 Penerapan Teknologi & Inovasi 24.0 Akses kepada Pembiayaan 3.9 Infrastruktur 26.0 14.7 26.0 Pembangunan Modal Insan Pembangunan Modal Insan Penerapan Teknologi & Inovasi 87.4 2.0 87.4 Akses kepada Pembiayaan Akses kepada Pasaran Akses kepada Pembiayaan 24.7 10.6 24.7 Akses kepada Pasaran Infrastruktur Akses kepada Pasaran 5.1 1.6 5.1 Penerapan Teknologi & Inovasi Pembangunan Modal Insan Penerapan Teknologi & Inovasi 24.0 24.0 Akses kepada Pembiayaan Akses kepada Pembiayaan 3.9 3.9 Infrastruktur Infrastruktur 14.7 14.7 Penerapan Teknologi & Inovasi Penerapan Teknologi & Inovasi 2.0 2.0 Akses kepada Pasaran Akses kepada Pasaran 10.6 10.6 Infrastruktur Infrastruktur 1.6 1.6 Pembangunan Modal Insan Pembangunan Modal Insan Carta 4.3: PKS yang Menerima Manfaat mengikut Bidang Tumpuan, % Carta 4.3: PKS yang Menerima Manfaat mengikut Bidang Tumpuan, % Carta 4.3: PKS yang Menerima Manfaat mengikut Bidang Tumpuan, % 78.7 Akses kepada Pembiayaan 16.7 Pembangunan Modal Insan % 2.5 78.7 2.0 78.7 Akses kepada Pasaran Akses kepada Pembiayaan Akses kepada Pembiayaan Penerapan Teknologi & Inovasi 16.7 0.1 16.7 Pembangunan Modal Insan Infrastruktur Pembangunan Modal Insan % % 2.5 2.0 2.5 2.0 Akses kepada Pasaran Akses kepada Pasaran Penerapan Teknologi & Inovasi Penerapan Teknologi & Inovasi 0.1 0.1 Infrastruktur Infrastruktur 64
BAB 4 Program Pembangunan PKS dan Keusahawanan pada Tahun 2015 PEMBANGUNAN MODAL INSAN Nadi utama bagi sesebuah perniagaan adalah modal insan. Ini termasuk pembangunan keusahawanan serta peningkatan kemahiran dan daya saing pekerja. Kekurangan pekerja yang berkemahiran dan berkemampuan boleh memudaratkan perkembangan syarikat. Masalah ini dihadapi oleh sebilangan besar PKS memandangkan mereka terpaksa bersaing dengan syarikat yang lebih besar dan teguh yang boleh menawarkan insentif dan faedah yang lebih baik kepada bakal pekerja. Sebilangan besar PKS terpaksa mengambil pekerja asing bagi menangani masalah kekurangan pekerja dan ketidakupayaan menawarkan gaji yang tinggi. Untuk jangka panjang, ini akan menjejaskan produktiviti syarikat dan keupayaannya untuk meningkat di sepanjang rantaian nilai kepada aktiviti nilai tambah yang lebih tinggi. Aspirasi negara untuk mencapai status negara berpendapatan tinggi adalah bergantung kepada tenaga kerja yang berkemahiran tinggi dan kreatif. Bagi menangani keadaan ini, sejumlah RM79.4 juta telah dibelanjakan bagi membantu 97,095 PKS melalui 39 program. Antara program tersebut termasuk: Program Pembangunan Keupayaan Sumber Manusia bagi PKS yang dilaksanakan oleh Kementerian Sumber Manusia (KSM) melalui Pembangunan Sumber Manusia Berhad (PSMB) yang menyediakan program peningkatan kemahiran dan berkaitan sumber manusia kepada PKS yang berdaftar dengan Dana Pembangunan Sumber Manusia (HRDF). Sejumlah RM7.1 juta telah dibelanjakan untuk menjalankan 1,601 kursus latihan peningkatan kemahiran dan 29,571 sesi berkaitan sumber manusia yang memberi manfaat kepada 31,172 PKS; Sistem Latihan Dual Nasional (National Dual Training System, NDTS) oleh Jabatan Pembangunan Kemahiran (JPK) KSM yang menyediakan latihan dan pembelajaran kepada mereka yang tidak menamatkan persekolahan serta pekerja tenaga kerja PKS selain menyediakan peningkatan kemahiran kepada pekerja PKS yang baharu dan sedia ada. Sejumlah RM19.5 juta telah disalurkan untuk memberi pensijilan kepada 1,741 perantis dan 726 pekerja di bawah program ini pada tahun 2015; Program GroomBig oleh Perbadanan Ekonomi Digital Malaysia (MDEC) di bawah Kementerian Komunikasi dan Multimedia Malaysia (KKMM) menjalankan program keupayaan ICT bagi merangsang pertumbuhan usahawan mikro dan kecil Bumiputera melalui penerapan teknologi digital. Sejumlah RM5 juta telah disalurkan kepada program ini yang menghasilkan 1,044 usahawan mikro dan kecil terlatih dengan perniagaan atas talian dan kemahiran pemasaran internet; dan Program Pembangunan Modal Insan di bawah Institut Automotif Malaysia (MAI) oleh Kementerian Perdagangan Antarabangsa dan Industri (MITI) yang memberikan pensijilan kepada 4,000 pekerja mahir di bawah Industrial Lead Professional Certificate (IPC) dan 750 jurutera di bawah Automotive Industry Certification Engineering (AICE) pada tahun 2015, melibatkan RM8.5 juta pada tahun 2015. 65
LAPORAN TAHUNAN PKS • 2015/16 Satu lagi aspek penting pembangunan sumber manusia kepada PKS ialah keusahawanan. Justeru, selain membangunkan kapasiti dan keupayaan syarikat PKS, Kerajaan telah memberi lebih penekanan terhadap usaha memupuk usahawan PKS terutamanya dalam kalangan belia dan graduan. Pelbagai inisiatif telah dilaksanakan untuk menggalakkan pembudayaan keusahawanan dalam kalangan kelompok ini, termasuk: Program Keusahawanan Muda (Perniagaan dan Perniagaan Tani) oleh Jabatan Belia dan Sukan (JBS) di bawah Kementerian Belia dan Sukan (KBS) yang menyediakan teknologi pelabelan dan pembungkusan serta kursus keusahawanan kepada PKS. Sejumlah RM3.1 juta telah dibelanjakan bagi program ini yang memberi manfaat kepada 2,089 peserta; dan Program Latihan Keusahawanan oleh Majlis Amanah Rakyat (MARA) di bawah Kementerian Kemajuan Luar Bandar dan Wilayah (KKLW) melibatkan RM10.7 juta yang memberi manfaat kepada seramai 43,972 usahawan dengan 34% daripadanya adalah peserta dari kalangan belia dan graduan yang menceburi bidang perniagaan selepas tiga tahun. AKSES KEPADA PASARAN Akses kepada pasaran yang lebih luas membolehkan PKS untuk merebut peluang perniagaan yang belum diterokai dan menghasilkan potensi baharu bagi meningkatkan pendapatan serta mengembangkan perniagaan mereka. Ini termasuk di pasaran tempatan dan eksport. Kegagalan PKS untuk mengembangkan pasaran mereka ke luar negara adalah disebabkan pelbagai faktor termasuk kurangnya pengetahuan, maklumat risikan pasaran dan jaringan antarabangsa. Memandangkan pasaran domestik Malaysia yang secara relatifnya kecil, lebih banyak syarikat tempatan, terutamanya PKS perlu mengembangkan perniagaan mereka di peringkat antarabangsa bagi mencapai aspirasi untuk menjadi negara berpendapatan tinggi menjelang 2020. Berdasarkan persekitaran global yang mencabar, pada tahun 2015, Kerajaan telah memberikan tumpuan yang lebih untuk melonjakkan eksport dengan penubuhan Majlis Eksport Kebangsaan. Antara inisiatif yang telah diambil termasuk melaksanakan program bagi membantu PKS memperluaskan akses kepada pasaran. Selain daripada inisiatif berbentuk promosi dan pembangunan, terdapat juga program untuk meningkatkan standard operasi dan pengeluaran serta mendapatkan pensijilan dalam pematuhan dan kualiti. Pada tahun 2015, sejumlah RM99 juta telah disalurkan kepada 37 program di bawah bidang tumpuan ini, antara program utama adalah seperti berikut: 66
BAB 4 Program Pembangunan PKS dan Keusahawanan pada Tahun 2015 Perbadanan Pembangunan Perdagangan Luar Malaysia (MATRADE) menerima RM7 juta pada tahun 2014 daripada SME Corp. Malaysia untuk melaksanakan Program Going Export (GoEx), bagi membantu menyediakan PKS supaya menjadi lebih berdaya saing di peringkat antarabangsa. Program ini membantu PKS memperolehi maklumat dan akses kepada jaringan antarabangsa, meningkatkan eksport serta memperluaskan peluang perniagaan. Sehingga Disember 2015, terdapat sebanyak 102 syarikat di bawah program ini; Selain itu, MATRADE menyediakan bantuan kewangan menerusi Geran Pembangunan Pasaran (Market Development Grant, MDG) bagi PKS, Persatuan dan Dewan Perdagangan dan Industri serta Badan Profesional untuk melaksanakan aktiviti promosi eksport yang layak. Sejumlah RM30.7 juta telah dibelanjakan di bawah program ini yang meluluskan sebanyak 3,386 tuntutan sepanjang 2015; Program Pembangunan Pengeksport Wanita (Women Exporters Development Programme, WEDP) oleh MATRADE telah membantu 32 usahawan wanita menembusi pasaran antarabangsa dengan membangunkan kemahiran dan pengetahuan yang diperlukan bagi membolehkan PKS wanita menerokai pasaran eksport dan mengembangkan perniagaan mereka. Program ini membelanjakan RM0.7 juta bagi memperolehi jualan eksport bernilai RM96 juta pada tahun 2015; Program Promosi dan Pemasaran yang dilaksanakan oleh Kementerian Pelancongan dan Kebudayaan Malaysia (MOTAC) melalui Perbadanan Kemajuan Kraftangan Malaysia (Kraftangan Malaysia) bertujuan meningkatkan jualan kraftangan di pasaran domestik dan antarabangsa. Dengan perbelanjaan berjumlah RM16 juta, program ini telah menjana jumlah jualan bernilai RM505.4 juta dan memberi manfaat kepada lebih daripada 4,000 PKS; 67
LAPORAN TAHUNAN PKS • 2015/16 Showcase Satu Daerah Satu Industri (SDSI) oleh Kementerian Perdagangan Antarabangsa dan Industri (MITI) membelanjakan peruntukan berjumlah RM2.5 juta. Objektif utama pameran ini adalah untuk mempromosi dan memasarkan barangan dan perkhidmatan yang dihasilkan oleh pengusaha tempatan berdasarkan garis panduan SDSI. Pada tahun 2015, jualan kontrak bernilai RM6.3 juta dan jualan tunai bernilai RM1.7 juta telah dicatatkan. Pameran ini telah disertai oleh sejumlah 471 usahawan dan berjaya menarik 184,224 pengunjung; MITI juga menerajui Program Pembangunan Vendor (Vendor Development Programme, VDP) yang telah memudahkan pembangunan vendor PKS Bumiputera melalui kerjasama dengan Syarikat berkaitan Kerajaan (Government-linked companies, GLC), syarikat multinasional (multinational companies, MNC) dan syarikat swasta dari pelbagai industri dalam sektor pembuatan dan perkhidmatan. Sejumlah RM3.7 juta telah dibelanjakan bagi melaksanakan program yang memberi manfaat kepada 54 syarikat vendor; Pada tahun 2015, Program Peningkatan Produk dan Kualiti (GroomBig) telah diberi peruntukan berjumlah RM3.5 juta bagi memupuk, membimbing dan mempersiapkan PKS Bumiputera ke tahap yang lebih tinggi sebagai persediaan untuk mengeksport. Program GroomBig berjaya membantu mempersiapkan 500 syarikat untuk Pensijilan Halal dan 450 syarikat untuk meningkatkan kualiti produk dan perkihdmatan mereka. Selain itu, sebanyak 296 syarikat menyertai program promosi dan pemadanan perniagaan di bawah GroomBig pada tahun 2015; dan Program Pembangunan Keusahawanan yang dilaksanakan oleh Lembaga Kemajuan Tanah Persekutuan (FELDA) bertujuan untuk meningkatkan daya saing peneroka FELDA dan penglibatan mereka dalam aktiviti selain pertanian. Program ini telah membelanjakan RM6.3 juta dan memberi manfaat kepada 22,380 usahawan yang menjana jualan bernilai RM1.7 bilion. PENERAPAN TEKNOLOGI DAN INOVASI Keupayaan untuk menghasilkan inovasi dan menerima perubahan teknologi merupakan faktor penting bagi menentukan pertumbuhan sesebuah perniagaan. Kajian di bawah Pelan Induk PKS telah menunjukan bahawa penerapan teknologi dan inovasi adalah berkait rapat dengan prestasi PKS. Dari segi teknikal, PKS mempunyai kelebihan untuk bertindak balas dan menyesuaikan diri kepada perubahan perniagaan dan teknologi dengan lebih cepat disebabkan saiz operasi mereka yang kecil. Faktor utama yang mengekang PKS daripada berinovasi dan menerapkan teknologi baharu adalah penglibatan kos yang tinggi. Di kebanyakan negara maju, inovasi dan idea baharu dicetuskan oleh perniagaan kecil. Pada tahun 2015, Kerajaan telah melaksanakan 68
BAB 4 Program Pembangunan PKS dan Keusahawanan pada Tahun 2015 sejumlah 22 program bagi membantu 11,819 usahawan tempatan dan teknousahawan dalam bidang penerapan teknologi dan inovasi dengan dana berjumlah RM258.1 juta. Antara program ini termasuk: Program Pelaburan Cradle 500 (Cradle Investment Programme, CIP 500) oleh Cradle Fund Sdn. Bhd. di bawah Kementerian Kewangan (MOF) menawarkan geran bersyarat sehingga RM500,000 (maksimum dua kelulusan berturut-turut setiap syarikat) kepada syarikat permulaan tempatan dengan produk atau perkhidmatan yang berinovasi dan berasaskan teknologi untuk dikomersialkan. Sepanjang tahun, sejumlah RM20.3 juta telah disalurkan kepada program ini dengan kelulusan 41 permohonan daripada 371 pemohonan yang diterima; Dana Pra-Pengkomersialan ditadbir oleh Kementerian Sains, Teknologi dan Inovasi (MOSTI) untuk membantu PKS membangunkan dan menaiktaraf produk, teknologi dan proses bagi tujuan pengkomersialan. Dana ini juga bertujuan untuk mewujudkan persekitaran yang merangsang keusahawanantekno dan inovasi. Pada tahun 2015, sejumlah RM175.2 juta telah disalurkan bagi dana ini dengan 369 permohonan telah diterima dan 174 projek diluluskan; Dana Pengkomersialan Bioteknologi (Biotechnology Commercialisation Fund, BCF) oleh MOSTI melalui Perbadanan Bioekonomi Malaysia Sdn. Bhd. (Bioeconomy Corporation) menyediakan dana untuk bidang tumpuan bioteknologi sebagai pelengkap kepada dana sektor awam dan swasta sedia ada dengan menyediakan akses mudah kepada kemudahan pembiayaan. Dengan perbelanjaan berjumlah RM12 juta, empat syarikat dengan potensi pengkomersialan telah memperolehi kelulusan pinjaman di bawah program ini; Melalui #MYCYBERSALE 2015, PKS digalakan untuk menjadi sebahagian daripada ekosistem e-dagang tempatan dan meningkatkan pendapatan e-dagang domestik. Sejumlah RM2.5 juta telah dibelanjakan oleh MDEC untuk melaksanakan program ini, yang telah menarik minat sebanyak 6,000 syarikat PKS. PKS juga telah menggandakan pendapatan mereka semasa #MYCYBERSALE 2015 yang menjana pendapatan berjumlah RM61 juta; Program Change Upgrade Product (CUP) oleh Kementerian Pertanian dan Industri Asas Tani (MOA) adalah bagi membangunkan dan meningkatkan kualiti produk. Sejumlah RM4.3 juta telah dibelanjakan untuk program ini bagi membantu 270 usahawan membangunkan sejumlah 540 produk baharu; Program Pembangunan Vendor Bumiputera yang dilaksanakan oleh Kementerian Perusahaan Perladangan dan Komoditi (MPIC) melalui Lembaga Perindustrian Kayu Malaysia (MTIB) bertujuan meningkatkan produktiviti dan kecekapan PKS 69
LAPORAN TAHUNAN PKS • 2015/16 Bumiputera dalam pembuatan produk berasaskan kayu. Dengan sejumlah RM15 juta dana dibelanjakan, sebanyak 25 PKS menyertai program ini, meningkatkan SME Competitiveness Rating for Enhancement (SCORE) dan jualan tahunan mereka; dan Program Pembangunan Usahawan Coklat Buatan Sendiri oleh Lembaga Koko Malaysia (MCB) di bawah MPIC menggalakkan penghasilan produk koko dan coklat buatan tangan tempatan. Sejumlah RM1.5 juta telah dibelanjakan bagi program ini, yang telah mencatat dan menghasilkan 25 usahawan baharu dalam perniagaan coklat. Lapan daripada usahawan ini mampu mencapai pengeluaran antara 301kg hingga 800kg sebulan, manakala tujuh daripada mereka menghasilkan lebih daripada 800kg coklat sebulan. Sebanyak 21 kursus telah dianjurkan pada tahun 2015 (lima kursus dianjurkan di Sarawak, tiga kursus di Sabah dan 13 kursus dianjurkan di seluruh Semenanjung) melibatkan 410 peserta. INFRASTRUKTUR Infrastruktur yang sesuai dan membangun diperlukan bagi mewujudkan persekitaran yang membolehkan serta menyokong pertumbuhan PKS dan usahawan. Program di bawah bidang tumpuan ini bertujuan untuk menggalakkan keusahawanan dengan menyediakan akses kepada premis perniagaan, kemudahan dan infrastruktur lain berkaitan PKS. Sejumlah RM194.4 juta telah disalurkan bagi membantu 306 PKS melalui 16 program. Antara program ini yang dilaksanakan oleh MOF termasuk: Pembangunan semula Pekan Melayu, Mukim Sena, Perlis oleh Perbadanan Kemajuan Ekonomi Negeri Perlis (PKENPs) untuk membina premis perniagaan bagi usahawan Bumiputera di bandar Kangar. RM10.2 juta telah dibelanjakan bagi projek ini untuk membina 21 premis perniagaan; dan Pembangunan Premis Perniagaan di Hab Halal Melaka Fasa II dan IKS Duyong Fasa II dikendalikan oleh Perbadanan Kemajuan Ekonomi Negeri Melaka (PKNM), masing- masing bertujuan menyediakan premis bagi pengeluaran produk halal yang dilengkapi infrastruktur yang mematuhi spesifikasi Amalan Pengilangan Baik (Good Manufacturing Practice, GMP), Analisis Bahaya dan Titik Kawalan Kritikal (Hazard Analysis and Critical Control Point, HACCP) dan spesifikasi HALAL; serta menyediakan premis bengkel kepada usahawan perkhidmatan automotif. Sejumlah RM45.6 juta telah dibelanjakan bagi kedua-dua projek, iaitu projek Hab Halal Melaka telah siap sepenuhnya, manakala IKS Duyong telah hampir siap (99%). 70
BAB 4 Program Pembangunan PKS dan Keusahawanan pada Tahun 2015 Sementara itu Kerajaan Negeri Sabah telah melaksanakan program berikut: Pembinaan rumah kedai di Sindumin, dikendalikan oleh Perbadanan Pembangunan Ekonomi Sabah (SEDCO) bernilai RM1 juta bagi membolehkan usahawan beroperasi dan memulakan perniagaan di Sindumin; dan Pembangunan Usahawan Desa dilaksanakan oleh Pejabat Daerah Kementerian Pembangunan Luar Bandar (KPLB) untuk membina dan menaiktaraf bangunan di Pusat Usahawan Luar Bandar (Rural Entrepreneur Centres, REC) dan menyediakan peralatan yang sesuai bagi usahawan untuk beroperasi dan memulakan atau mengembangkan perniagaan mereka. Projek ini membelanjakan RM1 juta bagi pelaksanaan tujuh projek yang dikendalikan oleh tujuh PKS. Selain itu, Kementerian Pembangunan Perindustrian & Keusahawanan, Perdagangan dan Pelaburan Sarawak (MIETI Sarawak) telah mengendalikan program-program berikut: Program Pembangunan Kawasan Perindustrian bagi Taman Perindustrian Demak Laut, Fasa 2B dan Zon Perindustrian Bebas Sama Jaya, Fasa 5 yang telah dibangunkan untuk menyediakan kemudahan dan infrastruktur yang lebih baik melalui pembangunan kawasan perindustrian yang sesuai. Taman Perindustrian Demak Laut, Fasa 2B telah siap sepenuhnya, manakala Zon Perindustrian Bebas Sama Jaya, Fasa 5 telah siap 97%. Sehingga Disember 2015, sejumlah RM129.6 juta telah dibelanjakan bagi kedua-dua projek; dan Pembangunan Inkubator bagi Taman BioValley telah ditubuhkan bagi menyokong pembangunan produk baharu dan proses produk berasaskan bio sebagai projek rintis. Loji ini akan menyediakan kemudahan bagi membantu industri dalam penghasilan ekstrak fitokimia dan inokulum pada skala perintis, serta menyediakan infrastruktur dan kemudahan di inkubator. Sejumlah RM13.7 juta telah dibelanjakan bagi projek ini, yang sehingga kini siap 59%. Akhir sekali, Perbadanan Usahawan Nasional Berhad (PUNB) telah membelanjakan RM59.3 juta bagi program PROSPER Property. Program ini bertujuan untuk meningkatkan pemilikan Bumiputera dalam hartanah komersial dan pembelian premis runcit di lokasi yang strategik. PROSPER Property juga telah membeli 38 premis, dengan 93% dari permis ini telah disewakan. 71
LAPORAN TAHUNAN PKS • 2015/16 Program yang Ditampilkan Membangunkan dan Mempromosikan Kraftangan Malaysia aripada kesenian tekstil seperti songket dan batik sehingga arca ukiran kayu, tembikar dan piuter, kraftangan Malaysia yang menarik dan pelbagai mencerminkan kepelbagaian kumpulan etnik dan budaya. Hasil seni yang unik dan cantik ini dihasilkan oleh karyawan dari seluruh negara. Walaupun kraftangan D yang terkenal di seluruh dunia seperti batik dihasilkan di seluruh Malaysia, kraf yang lebih khusus seperti ukiran kayu Mah Meri dan tembikar Labu Sayong biasanya direka dan dihasilkan di kawasan asal dan persekitaran mereka. Perbadanan Pembangunan Kraftangan Malaysia (Kraftangan Malaysia) telah ditubuhkan pada tahun 1979 bagi mempromosikan kraftangan tempatan dan menyokong pertumbuhan industri kraf tempatan. Ini dicapai dengan mewujudkan kesedaran mengenai kraftangan tempatan dan memudahkan akses kepada pasaran supaya usahawan kraf boleh menjangkau pelanggan yang berpotensi untuk mempromosi dan menjual hasil kraf mereka. Kraftangan Malaysia melaksanakan Program Pemasaran Kraf yang bertujuan untuk meningkatkan nilai dan jualan kraf tempatan melalui aktiviti promosi dan pemasaran di pasaran tempatan dan antarabangsa. Program ini pada asalnya bermula sebagai Program Insentif Perdagangan di bawah Rancangan Malaysia Kesembilan tetapi telah berkembang menjadi Program Pemasaran Kraf di bawah Rancangan Malaysia Kesepuluh. Ia menyediakan platform bagi usahawan kraf untuk mempromosi dan memasarkan produk mereka secara terus kepada pembeli. Program ini terbuka kepada usahawan yang memasarkan semua jenis kraf termasuk tekstil, logam, kayu dan pelbagai jenis kraf di seluruh negara. Pada tahun 2015, pelaksanaan Program Pemasaran Kraf telah dibahagi kepada dua peringkat: a) Aktiviti promosi di peringkat tempatan, yang melibatkan: Promosi bertema seperti Hari Kraf Kebangsaan, Promosi Warna-warni Aidilfitri, Promosi Reka Bentuk Dalaman dan Lanskap; Promosi kraf di seluruh negara melalui festival kraf negeri, yang diadakan di Perlis, Sabah, Sarawak, Perak, Kedah, Terengganu, Kelantan, Melaka dan Johor; 72
BAB 4 Program Pembangunan PKS dan Keusahawanan pada Tahun 2015 Promosi di kompleks membeli belah seperti AEON Bukit Raja Klang Selangor, Great Eastern Mall Kuala Lumpur, Straits Quay Pulau Pinang, KB Mall Kelantan, Mesra Mall Kemaman Terengganu, AEON Kulai Jaya Johor, Suria Sabah dan East Coast Mall Kuantan Pahang; dan Promosi di peringkat Pejabat Negeri Kraftangan Malaysia. b) Promosi di peringkat antarabangsa, yang meliputi: Promosi di pameran perdagangan di luar negara termasuk Ambiente 2015, Frankfurt, Jerman; INDEX 2015, Dubai; Tokyo International Gifts Show 2015; Who's Next Paris 2015; Bazaar Berlin 2015 dan L'artigiano In Fiera 2015; dan Promosi di pameran perdagangan domestik termasuk Kuala Lumpur International Gifts and Premium Fair 2015, Festival Kraf Antarabangsa Kuala Lumpur (KLICF) 2015 dan Perdagangan Antarabangsa Malaysia (INTRADE) 2015. HARI KRAF KEBANGSAAN 2015 Walaupun dinamakan sebagai Hari Kraf Kebangsaan, festival tahunan ini bertujuan untuk memupuk kesedaran dan menghargai kesenian serta kraf tradisional Malaysia dan diadakan selama seminggu di Kompleks Kraf Kuala Lumpur. Semenjak diperkenalkan pada tahun 2003, Hari Kraf Kebangsaan telah semakin popular dan kini dianggap sebagai platform penting bagi usahawan kraf untuk mempamerkan barangan mereka kepada pelanggan tempatan dan pelancong asing. ... bertujuan untuk meningkatkan nilai dan jualan kraf tempatan melalui aktiviti promosi dan pemasaran di pasaran tempatan dan antarabangsa 73
LAPORAN TAHUNAN PKS • 2015/16 Pada tahun 2015, seramai 667 usahawan kraf menyertai Hari Kraf Kebangsaan, bertemakan 'Eco- Craft as Prosperity Investment' (Kraf-Eko sebagai Pelaburan yang Memakmurkan). Tema ini mencerminkan peluang ekonomi yang terdapat dalam industri kraf dan bagaimana ia telah menyumbang dalam meningkatkan pendapatan usahawan tempatan. Hari Kraf Kebangsaan berlangsung dari 26 Mac hingga 7 April 2015 dengan menampilkan produk yang berkonsepkan futuristik yang dibangunkan melalui pergerakan seni dan sosial dengan penekanan kepada kelajuan, teknologi, pemikiran kehadapan dan ciri- ciri lain yang mencerminkan kemajuan dan pencapaian. Pelbagai aktiviti telah dianjurkan sepanjang acara 13 hari ini termasuk jualan kraf, pameran produk kraf menampilkan reka bentuk terbaharu, pameran teknologi kraf, misi pembelian, perbincangan kreatif, pertunjukan fesyen, program kraf interaktif, demonstrasi kraf dan masakan tradisional serta pertunjukan kraf. Sepanjang tempoh Rancangan Malaysia Kesepuluh (2011-2015), nilai jualan yang dicapai daripada Hari Kraf Kebangsaan adalah seperti berikut: 468 usahawan mengambil bahagian 500 usahawan mengambil bahagian 493 usahawan mengambil bahagian 556 usahawan mengambil bahagian 667 usahawan mengambil bahagian 2011 2012 2013 2014 2015 108 juta 18.9 juta 23.7 juta 24.2 juta 20.9 juta 20.3 juta Nilai jualan keseluruhan (RM) Nilai jualan (RM) 74
BAB 4 Program Pembangunan PKS dan Keusahawanan pada Tahun 2015 Peningkatan bilangan usahawan yang menyertai Hari Kraf Kebangsaan dan nilai jualan menunjukkan kejayaan program promosi Kraftangan Malaysia. Tiga puluh tujuh tahun selepas ditubuhkan, Perbadanan ini terus memainkan peranan yang penting dalam membangunkan industri kraf tempatan. Selain aktiviti promosi, Kraftangan Malaysia juga menyokong perkembangan industri melalui program yang memfokuskan kepada penyelidikan dan pembangunan, latihan dan bengkel, serta penyediaan bantuan kewangan kepada karyawan dan usahawan kraf. Kraftangan Malaysia memastikan agar warisan tradisional dan kebudayaan Malaysia akan terus terpelihara dan dihargai seiring dengan transformasi negara menjadi negara maju. 75